Teamsin taustalla on Microsoftin Office 365-järjestelmä ja siellä käyttäjähallinta on hoidettu Azure AD:n avulla. Jos yrityksellä on jo käytössä sähköpostit Office 365:n kautta yleisimmillä Office 365 -lisensseillä, niin käyttäjällä on myös käyttöoikeus Teamsiin. Tällöin kirjautuminen Teamsiin tapahtuu käyttämällä samaa tunnusta ja salasanaa kuin sähköpostissa. On mahdollista toimittaa linkki Androidin tai iOSin sovelluskauppaan, josta voi asentaa ohjelmiston puhelimelle. Myös työaseman ohjelmistoon on mahdollista toimittaa linkki. Kun käyttäjä lisätään Teamsin tiimiin, niin tiimi kanavineen tulee näkyville käyttäjän Teams-sovellukseen automaattisesti.